Diari Oficial de la Generalitat Valenciana


Sumari del DOGV 9960, del 18-10-2024 (2024/10919)

RESOLUCIÓ de 27 de setembre de 2024, de declaració d'excepcionalitat i establiment de procediment d'adjudicació referit a 184 vivendes al carrer de Remigio Soler Tomás num. 1, en Pai La Torre de València
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9960

Data del DOGV
:   18-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10055

CVE
:   BRVW-S-3108-98324

Data del document
:   27-09-2024

Organisme emissor
:   Entitat Valenciana d'Habitatge i Sòl

Tipus de document
:   Resolució

La Generalitat Valenciana és titular d’un edifici en construcció de 184 vivendes que forma part del seu patrimoni públic de vivenda, situat en el carrer de Remigio Soler Tomás, núm. 1, de València, amb expedient de qualificació provisional 6/1G/0004/2022 i codi de grup 469892.

Correspon a l’Entitat Valenciana de Vivenda i Sòl la gestió i administració del patrimoni públic de vivenda titularitat de la Generalitat en els termes expressats en la legislació vigent o en els convenis que subscriga amb l’Administració de la Generalitat, en virtut del que disposa l’article 72 de la Llei 16/2003, de 17 de desembre, de mesures fiscals, de gestió administrativa i financera i d’organització de la Generalitat, modificat per l’article 52 de la Llei 21/2017, de 28 de desembre, de mesures fiscals, de gestió administrativa i financera i d’organització de la Generalitat, en la redacció donada per l’article 100 de la Llei 9/2019, de 23 de desembre, de la Generalitat, de mesures fiscals, de gestió administrativa i financera i d’organització de la Generalitat, tenint adscrita per disposició legal la totalitat del patrimoni de promoció pública de vivenda i sòl de la Generalitat.

La integració del parc públic de vivenda de la Generalitat ha d’anar acompanyada d’una mirada de conjunt i d’una estratègia integral que garantisca que la seua ampliació no reproduïsca dinàmiques de segregació urbana en uns certs entorns o barris.

En el paràgraf tercer de l’article 7.1 de la Llei 2/2017, de 3 de febrer, per la funció social de la vivenda de la Comunitat Valenciana, establix que s’haurà de vetlar en tot cas per evitar la concentració i segregació espacial de les vivendes del parc públic amb la finalitat de garantir la cohesió social.

En conseqüència, la declaració d’excepcionalitat busca en este cas, fomentar una major heterogeneïtat social en el municipi amb l’objectiu de contrarestar les dinàmiques de segregació urbana, guetització i concentració de la pobresa, que afavorisquen mesures orientades a promoure un major equilibri de població.

El Decret 106/2021, de 6 d’agost, del Consell, del Registre de vivenda de la Comunitat Valenciana i del procediment d’adjudicació de vivendes, en el capítol III establix el règim de cessió i adjudicació de les vivendes protegides de promoció pública i les vivendes del patrimoni públic de vivenda de la Generalitat.

L’article 35 de l’esmentat decret establix una modalitat excepcional d’adjudicació de vivendes protegides de promoció pública i de les vivendes del patrimoni públic de vivenda de la Generalitat en atenció a circumstàncies extraordinàries o especials necessitats de col·lectius determinats.

L’article 31.4 del Decret 68/2023, de 12 de maig, del Consell, pel qual s’aprova el Reglament de vivenda de protecció pública i règim jurídic de patrimoni públic de vivenda i sòl de la Generalitat, en relació amb les vivendes de protecció pública adquirides per la Generalitat amb la finalitat de donar compliment a necessitats de caràcter social, establix que: el destí de les esmentades vivendes serà el de residència permanent en règim de lloguer o cessió d’ús a col·lectius desfavorits o vulnerables, com poden ser persones majors, joves o persones amb diversitat funcional, i seran destinades preferentment a rendes superiors a 2,5 vegades l’IPREM.

El Decret 68/2023 establix en la disposició addicional onze que: el Consell, les entitats locals i altres institucions públiques amb competències en matèria de vivenda establiran una preferència de reserva a favor de les persones joves, d’almenys, un 40 per cent en l’oferta de vivenda de protecció pública de promoció pública existent a partir de la seua entrada en vigor.

Segons les dades de l’Observatori d’Emancipació del Consell de la Joventut d’Espanya relatives al primer semestre de 2023, una persona jove hauria de dedicar el 93,9 % del seu salari net per a sufragar en solitari l’import del lloguer mitjà a Espanya.

A més, cal afegir que tindre un treball en la majoria dels casos, tampoc és suficient per a accedir a una vivenda en propietat, perquè en general es produïx un sobreendeutament que deixa els joves en situació de pobresa o risc d’exclusió.

Esta situació a la qual es veu abocada la joventut ha de tindre una resposta immediata des de les polítiques de vivenda de Generalitat Valenciana i ampliar l’oferta de vivenda destinada a este col·lectiu i especialment a aquells joves que estan iniciant la seua vida laboral.

La Llei 2/2017, de 3 de febrer, per la funció social de la vivenda, en l’article 2.4 prioritza l’accés a una vivenda a les «dones, fills i filles supervivents de la violència masclista», havent de destinar almenys un 10 % del total de les vivendes a este col·lectiu.

Així mateix, l’article 2 de l’esmentada llei inclou entre les condicions particulars que sumen per a prioritzar l’atenció dels grups que no poden accedir a una vivenda en condicions de mercat, les persones majors de 60 anys. D’esta manera es pretén evitar la segregació d’este col·lectiu i fomentar l’aportació dels seus coneixements i experiència a les restants generacions, constituint així un mecanisme de suport generacional i d’integració de les persones majors en tots els àmbits de la vida social. Mereix menció en este informe este col·lectiu perquè suposa un percentatge important de la demanda a la ciutat de València segons les dades obtingudes d’Infohabitatge del mes d’agost passat.

La priorització de l’adjudicació de vivendes del patrimoni públic de vivenda requerix l’aplicació de la modalitat d’adjudicació excepcional prevista en l’art. 35 del Decret 106/2021, de 6 d’agost, del Consell, del Registre de vivenda de la Comunitat Valenciana i del procediment d’adjudicació de vivenda. La qual cosa exigix, a més de la qualificació de l’adjudicació de les 184 vivendes de l’edifici situat en el carrer de Remigio Soler Tomás, núm. 1, de València, com a adjudicació excepcional, la determinació dels criteris que han de regir en el procediment d’adjudicació excepcional.

En conseqüència, vista la proposta de la Direcció General de Vivenda, així com la resta de documentació que obra en l’expedient, i en compliment de les disposicions legals esmentades, és procedent prioritzar l’adjudicació de 184 vivendes del patrimoni públic de vivenda en el carrer de Remigio Soler Tomás, núm. 1, de València, (PAI la Torre 3) (R) als col·lectius esmentat.

De conformitat amb el Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries, i les seues atribucions (DOGV 9891, 12.07.2024),

RESOLC

*Primer*

Qualificar de caràcter excepcional l’adjudicació de les 184 vivendes de l’edifici situat en el carrer de Remigio Soler Tomás, núm. 1, de València, d’acord ambl que establix l’article 35 del Decret 106/2021, de 6 d’agost, del Consell, del Registre de vivenda de la Comunitat Valenciana i del procediment d’adjudicació de vivenda.

*Segon*

Destinar estes 184 vivendes disponibles per a la seua adjudicació excepcional en arrendament a les unitats de convivència inscrites en el Registre de demanda de vivenda que complisquen els requisits per a ser adjudicatàries i amb les següents condicions addicionals:

Pertànyer a algun dels següents col·lectius:

Unitats de convivència (UC) formades exclusivament per joves menors de 35 anys: 92 vivendes (50 %)

Famílies nombroses: 30 vivendes i famílies monoparentals femenines/parentals: 16 vivendes (25 %)

Unitats de convivència (UC) formades exclusivament per persones majors de 60 anys: 10 vivendes (5,4 %)

UC que integren persones amb discapacitat superior al 33 %: 10 vivendes (5,4 %)

UC que integren persones víctimes de violència sobre la dona: 19 vivendes (10,3 %)

Resta d’UC inscrites en el Registre de demanda de vivenda que complisquen els ingressos mínims exigits: 7 vivendes (3,8 %)

De les 19 vivendes reservades a víctimes de violència sobre la dona podran oferir-se al Comissionat per a la Lluita contra la Violència sobre la Dona, fins a un màxim del 25 % d’estes per a la seua adjudicació directa en el marc del «Conveni de col·laboració entre la Vicepresidència i Conselleria d’Igualtat i Polítiques Inclusives i l’Entitat Valenciana de Vivenda i Sòl, pel qual es facilita l’accés a vivendes en lloguer a dones en situació de violència de gènere».

De les 10 vivendes reservades a persones amb diversitat funcional, 8 d’estes són adaptades.

S’hauran de justificar ingressos mínims suficients que garantisquen que l’esforç que supose l’abonament de la renda del lloguer sense bonificar, més els gastos de comunitat, de la vivenda a la qual s’opte amb els seus elements vinculats, no supere el 25 % dels esmentats ingressos. Els esmentats ingressos hauran de provindre de les rendes del treball, excepte per als col·lectius: víctimes de violència de gènere, majors de 60 anys i persones amb discapacitat.

En el quadre següent es detallen els costos estimats mensuals per vivenda, així com els ingressos mínims per a cadascuna d’estes:

|  |  |  |  |
| --- | --- | --- | --- |
| *Tipologia* | *Superfícies útils* | *Arrendament vivenda*  *amb garatge més gastos comuns* | *Ingressos mínims mensuals* |
| 1 dormitori A | de 48,11 a 48,55 | 292 € | 1.168 € |
| 1 dormitori B | de 52,26 a 53,7 | 314 € | 1.256 € |
| 2 dormitoris A | de 65,19 a 69,50 | 385 € | 1.541 € |
| 2 dormitoris B | de 72,06 a 72,49 | 424 € | 1.694 € |
| 2 dormitoris adaptadas | de 70,83 a 73,39 | 418 € | 1.673 € |
| 3 dormitoris A | de 83,72 a 84,62 | 484 € | 1.936 € |
| 3 dormitoris B | de 87,24 a 89,57 | 506 € | 2.023 € |

  

*Tercer*

Totes les vivendes s’adjudicaran pel procediment ordinari de baremació, excepte les que s’oferisquen al Comissionat per a la Lluita contra la Violència sobre la Dona. Els criteris de baremació seran els establits en el capítol III del Decret 106/2021, de 6 d’agost, del Consell, del Registre de vivenda de la Comunitat Valenciana i del procediment d’adjudicació de vivendes, que regula el règim de cessió i adjudicació de vivendes protegides de promoció pública i les vivendes del patrimoni públic de vivenda de la Generalitat.

En cas que no hi haja demanda suficient, es realitzarà una segona oferta en el termini d’1 mes, i així successivament. En el supòsit d’inexistència de demanda vinculada a algun dels col·lectius específics després de la realització de dos processos d’oferta, les vivendes no adjudicades quedaran reassignades al grup de vivendes sense reserva específica.

Amb antelació suficient perquè els interessats en el procediment d’adjudicació d’estes vivendes puguen accedir al Registre de demandants, el començament d’este, així com la informació relacionada amb este procediment que tinga transcendència per als possibles interessats haurà de ser objecte de publicitat per part d’EVHA a través dels mitjans que considere oportuns.

Contra esta resolució que posa fi a la via administrativa, es podrà interposar un recurs potestatiu de reposició en el termini d’un mes comptat a partir de ser notificada, de conformitat amb el que disposa l’article 112, en relació amb els articles 123 i 124, de la Llei 39/2015, d’1 d’octubre, del procediment administratiu comú de les administracions públiques; o directament un recurs contenciós administratiu davant de la sala contenciosa administrativa corresponent en el termini de dos mesos, comptats a partir de l’endemà d’haver rebut esta resolució, d’acord amb el que establixen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.

Tot això, sense perjuí que es puga fer ús de qualsevol altre recurs que es considere oportú.

  

València, 27 de setembre de 2024

Susana Camarero Benitez

Vicepresidenta i consellera de Servicis Socials, Igualtat i Vivenda